PRIOPĆENJE ZA MEDIJE

Festa svetog Vlaha u dubrovačkom hiper Studencu

**60 porcija šporkih makarula iz Studenca donirane dubrovačkom Caritasu**

*Iz dubrovačkog hiper Studenca tradicionalni specijalitet stigao je na blagdanske stolove najpotrebitijih*

**Dubrovnik, 2. veljače 2023.** – **Studenac**, jedan od vodećih maloprodajnih lanaca i lanac s najvećom mrežom trgovina u Hrvatskoj, na poseban je način obilježio **Festu svetog Vlaha**, najveći i najvažniji dubrovački blagdan koji je ove godine doživio svoje 1051. izdanje.

Naime, u sklopu gastro odjela u dubrovačkom hiper Studencu cijelog su se jutra pripremali **šporki makaruli**, jedno od najpoznatijih tradicionalnih dubrovačkih jela koje se sprema upravo na blagdan ovog sveca, ujedno i zaštitnika grada Dubrovnika. Vrijedne ruke zaposlenika Studenca tako su pripremile čak 60 porcija ovog specijaliteta koje su, **u suradnji s Caritasom**, podijeljene **najpotrebitijim** **Caritasovim štićenicima.**

„*Studenac je svjestan važnosti koju Dubrovčani pridaju blagdanu svetog Vlaha, stoga smo i mi kao kompanija svojim aktivnostima htjeli dodatno uveličati i obogatiti Festu. Na policama u našim dubrovačkim trgovinama po akcijskim se cijenama može pronaći niz namirnica potrebnih za pripremu tradicionalnih dubrovačkih specijaliteta. Međutim, ono na što smo posebno ponosni je suradnja koju smo ostvarili s Caritasom. Naši su zaposlenici pripremali šporke makarule koje smo podijelili Caritasovim štićenicima i time im pomogli da i oni uživaju u Festi svetog Vlaha, najvažnijem dubrovačkom slavlju. Ovim bih se putem htjela zahvaliti svima koji su sudjelovali u našoj lijepoj dubrovačkoj gastro priči*“, **izjavila je Anja Škulje Makjanić, voditeljica korporativnih komunikacija u Studencu.**

Valja spomenuti kako ovo nije prvi put da su Studenac i Caritas udružili snage i proveli humanitarnu akciju. Primjerice, u blagdansko vrijeme 2020. godine, Studenac je Caritasu donirao razne potrepštine i hranu za najranjivije članove splitske i dubrovačke zajednice. Također, u brojnim trgovinama Studenca tijekom blagdana su se mogle pronaći i kutije za donacije koje su po završetku humanitarne akcije predane Caritasu. Osim toga, Studenac aktivno surađuje i s nizom drugih udruga i organizacija, a sve s ciljem pomoći najugroženijim i najpotrebitijim članovima zajednice u kojoj djeluje.

„*U ovim teškim i za mnoge izazovnim vremenima moramo pomagati jedni drugima. Sretni smo što je Studenac to itekako prepoznao te nam se ponovno obratio za pomoć pri realizaciji još jedne tople ljudske priče. Izuzetno nam je drago što smo bili dio ove gastro-humanitarne akcije kojom je Studenac odlučio razveseliti lokalnu zajednicu i to baš tijekom njihovog najvažnijeg blagdana. Udružili smo snage i napravili zbilja hvalevrijednu aktivnost koja je dašak veselja i slavljeničkog duha dovela i u domove najranjivijih i najugroženijih članova naše zajednice*“, **istaknula je Tereza Buconić, voditeljica projekata u Caritasu.**

**Studenac**, kao prava dobrosusjedska trgovina koja je uvijek na korak do svojih kupaca prepoznaje koliko je Dubrovčanima važna Festa svetog Vlaha, stoga se slavlju priključio s nizom posebnih aktivnosti – **od** [**akcijskih cijena namirnica**](https://www.studenac.hr/novosti/252/pripremite-se-za-festu-sv-vlaha-u-studenac-hiperu) **do pripreme i donacije jela najranjivijim članovima lokalne zajednice.** Pomnim osluškivanjem potreba svojih kupaca i zajednice, Studenac posebnim pogodnostima i aktivnostima odgovara na sve „sitne i bitne“ potrebe tijekom cijele godine.

**Kontakt za medije:**

Corrina Filipović, Pragma komunikacije za Studenac

+385 91 3772 462

[studenac@pragma.hr](mailto:studenac@pragma.hr)

Anja Škulje Makjanić,

Voditeljica korporativnih komunikacija

[anja.skulje-makjanic@studenac.hr](mailto:anja.skulje-makjanic@studenac.hr)

**Trgovački maloprodajni lanac Studenac** kao kompanija posluje od 1991. godine. Kasnih 90-ih proširio je poslovanje otvaranjem veleprodajnog skladišta u Dućama i nekoliko maloprodajnih trgovina u Omišu. Na današnji Studenac, trgovinu-susjed koja pogodnostima za kupce dosljedno prati svjetske trendove, najviše je utjecala 2018. kada počinje transformacija poslovanja popraćena akvizicijama i organskim rastom. Preuzimanjem Istarskih supermarketa i Sonika 2019. lanac jača svoju poziciju i posluje duž cijele jadranske obale. Status utvrđuje 2021. preuzimanjem lanca Bure Trgovina, a važan poslovni iskorak iste godine čini otvaranjem prvih prodavaonica u Zagrebu. Dodatno, u 2022. Studenac preuzima dubrovački Pemo, kutinsku Loniu i više manjih lanaca diljem Hrvatske, te je sada prisutan u 15 županija i Zagrebu. Studenac trenutačno zapošljava više od 5500 djelatnika, ima gotovo 1100 prodavaonica te je među vodećim maloprodajnim lancima u Hrvatskoj. Više informacija dostupno je na [studenac.hr](https://www.studenac.hr/), a priopćenja za medije na [studenac.hr/press](https://www.studenac.hr/press).